Keskustelu:Tapiolan ratsastuskoulu

message: __TOC__

message: En nyt tunne ratsastuskouluskeneä yhtään, mutta äkkipäätä ajattelisin että kovin monta ratsastuskoulua ei Wikipediassa tarvita. Kuinka merkittävä mahtaa olla tämän historia ja harrastajamäärä suhteessa muihin ratsastuskouluihin.--Tanár 20. maaliskuuta 2009 kello 19.47 (EET)
replies: text: Heh, kun laajensin tämän HOKista tyngäksi, arvasin oikein, että joku vielä riemastuu. Täällä on 1985 perustettuja 30 hengen urheiluseuroja säilytetty, niin miksei tätä, jonka vakituisia ratsastajia on 200? Kyllä ymmärrän että naisten ja tyttöjen harrastuksen eivät (joidenkin mielestä) ole merkittäviä, mutta joku kohtuus nyt sentään. Sitä paitsi koulun lähes neljänkymmenen (40) vuoden ikä on jo merkittävä sinänsä. --Ulrika 20. maaliskuuta 2009 kello 20.28 (EET)
replies: text: :Ei ratsastuskoulua voi oikein urheiluseuraan rinnastaa, vaan kyseessä on liikeyritys, jolla on 200 asiakasta. 200 jäsenen ratsastusseura olisi todennäköisesti merkittävä, mutta ratsastuskoulu on vähän siinä rajoilla. Saattaisi olla hyvä viedä äänestykseen. --Otrfan 20. maaliskuuta 2009 kello 22.11 (EET)
replies: text: ::Omasta harrastuksestani on jonkin verran aikaa, mutta asiat eivät liene muuttuneet. Ratsastuksen harrastamiseen ei ole samanlaista (yhteiskunnan tukemaa) järjestelmää kuin kolmiloikkaan ja viestijuoksuun. Ratsastusurheilun perusjärjestelmä on nimenomaan ratsastuskoulu ja sen yhteyteen usein perustettu seura kilpailutoimintaa ym. varten. Lisäksi yksityinen ihminen voi tietysti ostaa hevosen käytyään ensin vuosikaudet ratsastuskoulussa ja yksityisillä valmennustunneilla. Oman hevosen hankkijalla täytyy olla joko rahaa maksaa yksiön vuokra hevosen tallipaikasta tai omistaa oma talli. Koko valmennuksen ratsastaja maksaa itse, joka tasolla. Vasta aivan huipulla alan järjestöltä voi herua korvauksia matkakuluihin. Perustaso, urheiluseuraa vastaava, on siis ratsastuskoulu.

text: ::Isompien ratsastuskoulujen yhteydessä on ratsastusseura, mutta periaatteessa se on yhtä kuin ratsastuskoulu. Seuran nimissä hankitaan vakuutukset ja seuran nimissä järjestetään kilpailut, mutta käytännön homman pyörittää ratsastuskoulu sillä rahalla, jonka saa oppilailta ja valmennettavilta. Muuta systeemiä ei ole olemassa kuin yksityisen rahan pyörittämät ratsastuskoulut.

text: ::Huipputason ratsastajat ja huipulle pyrkivät ovat useimmiten jollakin tavalla myös ammatillisesti kytköksissä ratsastukseen, tallinomistajina, valmentajina, koska palkkatuloilla kilparatsastusta ei kai oikein pysty harrastamaan, sillä, kuten sanottu, yhteiskunta ei rahoita lajia.

text: ::En tiedä tuliko tämä ihan täsmälleen oikein, mutta ainakin kuta kuinkin. Joku jolla on tarkempaa tietoa, voi korjata, jos jossakin kohdassa meni vikaan. --Ulrika 20. maaliskuuta 2009 kello 23.17 (EET)
Tein tämän, koska ratsastuskoulu on ihan merkittävä paikka ja niin edespäin. Olen siis aiheen tekijä. Kommentin jätti 84.249.35.219 (keskustelu – muokkaukset).

text: Suomessa toimii 160 SRL:n hyväksymää ratsastuskoulua ja liuta muita jotka eivät ole SRL:n jäseniä. Tämä nimenomainen on kooltaan ratsastuskouluksi ymmärtääkseni keskitasoa, eikä ainakaan artikkelista ilmene muutakaan erityistä, jolla syyllä se tulisi säilyttää. Ei kuitenkaan mielestäni ole toivottavaa, että kaikista sadoista Suomessa toimivissa ratsastuskouluista - l. käytännössä äärimmäisen pienistä perheyrityksistä - olisi omat artikkelinsa. --Kreegah 21. maaliskuuta 2009 kello 00.37 (EET)
replies: text: :Ei varmaan ole tarkoituskaan, vai onko joku sellaiseen viitannut? (Vrt. urheiluseurat.) Tällä koululla on kuitenkin nelikymmenvuotinen historia, ja urheiluseuroista ja yrityksistä keskusteltaessa on usein juuri ikää pidetty säilytysperusteena. Neljäkymmentävuotiaita ratsastuskouluja ei liene Suomessa paljon. Ensinnäkin silloin kun tuo perustettiin, ratsastuskouluja oli vähän, ja toiseksi niitä tulee ja menee. Tällä on siis historiaa. Ja kuten artikkelissa todetaan, sen vakituisten oppilaiden määrä on aikaisemmin ollut 400. Sellainen yritys jo työllistää aika monta opettajaa. Pieniä perheyrityksiä on toki pitkin maata, mutta monien maaseudulla toimivien toiminta perustuu (kuulemma) ensisijaisesti leireihin, ei säännölliseen pitkäjänteiseen opetustoimintaan. SRL:llä tarkoitat varmaan Ratsastajainliittoa. Siihen kuulumattomat eivät voine järjestää muita kilpailuja kuin omiaan, eikä niiden toimintaa valvota, joten ne eivät kuulu tähän yhteyteen. Keskustelin erään henkilön kanssa, joka tietää näistä hiukan enemmän, ja hänen mukaansa tämä ratsastuskoulu (ja siihen liittyvä ratsastusseura) kuuluu niihin, joista kirjoitettaisiin, jos joku tekisi kirjan Suomen ratsastuskoulujen historiasta.--Ulrika 21. maaliskuuta 2009 kello 08.43 (EET)

text: :Lisäsin artikkeliin vielä netistä kaivamaani tietoa, muun muassa sen ratsastusseurasta, jonka jäseninä ratsastajat pääsevät kilpailemaan. En ollut oikein selvillä tuosta tallien ja seurojen tiiviistä kytköksestä mutta nyt sekin valkeni, vaikka työnjakoa en vieläkään ihan tajua. Pitäisi tehdä artikkeli Ratsastusseura. --Ulrika 21. maaliskuuta 2009 kello 09.37 (EET)
replies: text: ::Ratsastuksen ja hevostietouden aika pitkäaikaisena harrastajana puollan artikkelin säilyttämistä. Ulrikan lausunto ratsastuskoulujen roolista ratsastusurheilussa pitää paikkansa, ja Tapiolan ratsastuskoulu on Suomen nykyisistä ratsastuskouluista tunnetuimpia ja ennen kaikkea historialtaan pitkäaikaisimpia. Joka ainoasta Suomen ratsastuskoulusta ja -tallista tuskin kannattaakaan Wikipedia-artikkelia vääntää, mutta Tapiolasta ja muutamasta muusta "kunnianarvoisasta" tapauksesta saa kyllä muitakin kuin tallin omia asiakkaita kiinnostavia Wikipedia-artikkeleita. Toki asianmukaisesta neutraalista näkökulmasta tulee pitää huoli, eli artikkelin ei pitäisi kuulostaa siltä kuin sen olisi kirjoittanut tallin omistaja paikkaa mainostaakseen. --Niora 21. maaliskuuta 2009 kello 11.44 (EET)
Jokohan tuon mallineen voisi ottaa pois? Kun en ole artikkelin aloittaja, voisin tietysti poistaa suoralta kädeltä, mutta kysytään nyt jonkun tukea. --Ulrika 21. maaliskuuta 2009 kello 10.38 (EET)

text: No minulle ainakin riittää se, että alan harrastajat sanovat tämän olevan merkittävämmästä päästä, itse en tiedä asiasta mitään ja siksipä kyseenalaistinkin.--Tanár 21. maaliskuuta 2009 kello 13.26 (EET)
thread_title:  Merkittävyyskeskustelu vuonna 2009 

message: Tietojen paikkansapitävyys siis kysenalaistettiin tähän tapaan: Osuus joka koskettaa Johanna Vaahtera-Ruhtinasta  on ristiriidassa Suomen Ratsastajainliiton kilpailutilastojen ja historiatietojen kanssa, jotka eivät tue yhtään kappaleen väitteitä. Samsung Nations Cup on maitten välinen joukkuekilpailu, jossa ratsastaja ei ole SRL:n mukaan ollut koskaan minkään Suomen joukkueen jäsenenä. Koko artikkelin väitteiden viitteenä on perheen oman ratsastuskoulun kotisivu.
En tiedä mistäpäin SRL:n sivustoa Caygill noita historiallisia joukkue- ja kisatuloksia kaivoi, itse en sellaisia ole vielä tuolta sivustolta löytänyt lainkaan. 80-luvun lopun kilpailutulokset ovat siitä hankalia ettei niitä kovin hyvin netistä löydy ollenkaan eikä niitä juuri taida olla painetuissa kirjoissakaan. Sanoisin siis että kyllä nuo hyvinkin voivat pitää paikkansa (Nations Cup ei tuolloin tainnut olla ihan samanlainen kilpailu kuin nykyään), mutta tietoja pitäisi melkein kaivaa noiden vuosien Hippos-lehdestä. Koetan sitä kunhan palailen kesälomareissulta omien lehtiarkistojeni ääreen. --Niora 30. heinäkuuta 2010 kello 10.19 (EEST)
replies: text: Okei, nyt löytyi http://www.ratsastus.fi/kilpailut/tulokset/Nations_Cup... Edelleen tarkastaisin 80-luvun lopun Hippoksista vähän asioita, Samsung Nations Cupin voitolla kun voitaneen tarkoittaa jotakin muuta kuin kokonaisjoukkuekilpailun voittoa (missä tapauksessa ilmaisua toki pitää tarkentaa). Palaan asiaan ensi viikolla. --Niora 30. heinäkuuta 2010 kello 10.25 (EEST)
replies: text: :Niora kysyy mistä käyttäjä Caygill faktansa kaivaa.  Perustan tietoni ihan lajiliiton tulostilastoihin ja nämä tulokset löytyvät kyllä ihan netistä, lajiliiton omilta sivuilta: SM-mitalistit ja Johanna Vaahtera-Ruhtinaan koko kilpailuhistoria ilman yhtään nk. vaikean luokan tulosta. Artikkeli Nations Cupista on olemassa enkku-wikissä: Samsung Nations Cup.--Caygill 30. heinäkuuta 2010 kello 11.22 (EEST)
replies: text: :: Mikä on "vaikea luokka"? --Zache 31. heinäkuuta 2010 kello 15.50 (EEST)
replies: text: :::Kouluratsastusluokka, itse asiassa "vaativa", sitä luultavasti tarkoitetaan. Mutta Vaahtera kai on ollut esteratsastaja, jossa hypätään eri korkuisia ja pituisia esteitä. En tiedä, oma urani pyllähti seuratasolle. --Ulrika 31. heinäkuuta 2010 kello 17.27 (EEST)
Tapiolan Ratsastajat tuskin on kovin hyvä viite koskien Tapiolan Ratsastuskoulua ja toisinpäin.--Caygill 31. heinäkuuta 2010 kello 09.13 (EEST)

text: Esimerkiksi yritysten tietoja omistajatietoja on perinteisesti lähteistetty yritysten sivuilla, ellei ole jotakin erityistä syytä epäillä tietojen luotettavuutta. Tapasi poistaa lähde on väärä. Sen sijaan voit etsiä muita lähteitä tai merkitä lähdepyyntöjä epäilyttäviin kohtiin. Olet näköjään aika uusi käyttäjä, joten olisi ystävällistä tutustua Wikipedian käytäntöihin ennen kuin alkaa soveltaa uusia. --Ulrika 31. heinäkuuta 2010 kello 09.21 (EEST)
replies: text: :Ulrika, olet väärässä. Et voi noin vain sivuta tietojen paikkansapitävyyttä koskevaa ongelmaa.--Caygill 31. heinäkuuta 2010 kello 09.24 (EEST)
replies: text: ::Voit pyytää Kahvihuoneessa käytäntöjen muutosta, muuten joudut siivoamaan tuhansia artikkeleita. --Ulrika 31. heinäkuuta 2010 kello 09.26 (EEST)

text: ::Noiden kilpailutietojen suhteen odotellaan Nioran tekemää selvitystä. --Ulrika 31. heinäkuuta 2010 kello 09.27 (EEST)
replies: text: ::: Noin yleisesti jälleen, niin kyllä yritysten sivut on ihan ok lähde omistajatietoihin sun muihin ja jos meillä on muita ja parempia lähteitä niin sitten käytetään tietty niitä kanssa. Jos lähteissä on ristiriitoja tai ne näyttää muuten epäilyttäviltä niin sitten kerrotaan kenen mukaan tiedot on siten kuin on. --Zache 31. heinäkuuta 2010 kello 09.38 (EEST)
replies: text: :::: Voiko pyytää Kahvihuoneessa käytäntöjen muutosta, jotta itseään koskevaan väärään väittämään voi viitata omilla väärillä väittämillä?--Caygill 31. heinäkuuta 2010 kello 09.46 (EEST)

text: ::::Pohjimmiltaan tässä on kysymys siitä, täyttyykö lähteistyksessä tarkistettavuuden vaatimus. Lähde on olemassa ja saatavilla, mutta onko se riittävän luotettava, riittävän riippumaton ja riittävän asiallinen? Gopase+f 31. heinäkuuta 2010 kello 09.55 (EEST)
replies: text: :::::Joonas ja Johanna Vaahteraa käsittelevät osat on syytä lähteistää jostain muualta kuin seuran sivulta. Muuten vaikuttaisi olevan suh koht ok. (merkittävyys on sitten erillinen ongelma) Gopase+f 31. heinäkuuta 2010 kello 09.58 (EEST)
thread_title:  Johanna Vaahteran kisatietojen paikkansapitävyys 

message: Ratsastuskoulun artikkelista voisi poistaa nuo seuran jäsenien ansioluettelot melkein kokonaan, esimerkiksi Johanna Vaahteraa koskevan kappaleen voisi tiivistää virkkeeseen "Tapiolan Ratsastajien jäsenenä 1980- ja 1990-luvulla esteratsastuksen kansallisella tasolla kilpaillut Johanna Vaahtera-Ruhtinas siirtyi opettamaan ja valmentamaan perheensä [pitämässä/omistamassa tms] Tapiolan Ratsastuskoulussa [ajankohta]." Tarkemmat tiedot voidaan sitten lisätä tarkemmin henkilön omaan artikkeliin, ja sen yhteydessä voidaan sitten tarkemmin setviä kansainvälisiä kilpailuita ja kansallisen tason mitalisijoja ynnä muuta.
Haluaisin myös tietää miten kilpailutietokannan hakutuloksesta voidaan päätellä osallistuminen kansainvälisiin kilpailuihin. Onko 130 cm automaattisesti kansainvälinen? 
Pitke 31. heinäkuuta 2010 kello 18.22 (EEST)
replies: text: Kannatan ehdottamaasi muutosta! Ratsastuskoulu on merkittävä ja kuuluu kantaan. Tämä mainoshenkinen ja mutkia oikova hypetys perheenjäsenten ansioista lienee mukana luomassa uskottavuutta ratsastuksenopettajien tasosta. Jos tiedot pitäisivät tarkkaan paikkaansa, niin fine, mutta nyt kaikki väitteet ovat hieman sokeroituja. Siksi ehdotuksesi on hyvä ja poistaa koko problematiikan.--Caygill 31. heinäkuuta 2010 kello 21.44 (EEST)

text: Kilpailutietokanta noin vanhoista tuloksista ei automaattisesti kerro asiaa suoraan. Niin kutsuttu vaikea luokka (joka voi olla myös kansallinen, kuten SM-osakilpailu) on yleensä 150-160cm, vaikkakin avoin kansainvälinenkin luokka voi olla "vain" 130cm. Nykyään esteradat ovat teknisesti vaativia ja estekorkeus ei välttämättä kerro suoraviivaisesti vaativuutta tai tasoa. Kansainvälisiä luokkia ovat vain kansainvälisen statuksen omaavien kisojen luokat (lyhenne CSI, CSIO, CSIW, jne sekä perässä tähtimäärätaso). Kansainvälisiä luokkia Suomessa ovat (tai ovat olleet) kuitenkin käytännössä vain Hamina, Ypäjä tai Helsinki CSIO (eli Suomen Nations Cup-osakilpailut sekä niiden täyteluokat) sekä Helsinki CSIW (Helsinki Horse Show'n kv-luokat). Kyseiset arkistotiedot pitävät lisäksi sisällän vain ne tulokset, joissa ratsukko on nk. "sijoittunut" (~30% parhaan joukossa lähtijöistä). --Caygill 31. heinäkuuta 2010 kello 21.44 (EEST)
thread_title:  Mitä jos?